CELEX: 62009CO0286
Language: hu
Date: 2010-07-09
Title: A Bíróság (hetedik tanács) 2010. július 9-i végzése.#Luigi Ricci és Aduo Pisaneschi kontra Istituto nazionale della previdenza sociale (INPS).#Előzetes döntéshozatal iránti kérelmek: Corte d'appello di Roma - Olaszország.#Az eljárási szabályzat 104. cikke 3. §-ának második bekezdése - Tisztviselők - Öregségi nyugdíj - A biztosítási időszakok halmozódása - A tisztviselők személyzeti szabályzata VIII. mellékletének 11. cikke - Az Európai Közösségek szolgálatában töltött időszakok figyelembevétele - EK 10. cikk.#C-286/09. és C-287/09. sz. egyesített ügyek.

A Bíróság (hetedik tanács) 2010. július 9‑i végzése – Ricci és Pisaneschi kontra Istituto nazionale della previdenza sociale
            (INPS)
      (C‑286/09. és C‑287/09. sz. egyesített ügyek)
      „Az eljárási szabályzat 104. cikke 3. §‑ának második bekezdése – Tisztviselők – Öregségi nyugdíj – A biztosítási időszakok halmozódása – A tisztviselők személyzeti szabályzata VIII. mellékletének 11. cikke – Az Európai Közösségek szolgálatában töltött időszakok figyelembevétele – EK 10. cikk”
      Tagállamok – Kötelezettségek – Az Európai Unió intézményeivel való jóhiszemű együttműködés kötelezettsége – Az Unió valamely intézményénél vagy szervénél eltöltött szolgálati idő figyelembevételének hiánya előrehozott vagy nem előrehozott
         öregségi nyugdíjnak a nemzeti rendszer alapján történő biztosítása tekintetében – Megengedhetetlenség (EK 10. cikk; A tisztviselők személyzeti szabályzata, VIII. melléklet, 11. cikk, (2) bekezdés) (vö. 32–34. pont és a rendelkező rész)
      
      Tárgy
      
         
               Előzetes döntéshozatal iránti kérelem – Corte d’appello di Roma – A szociális biztonsági rendszereknek a Közösségen belül
                  mozgó munkavállalókra és családtagjaikra történő alkalmazásáról szóló, 1971. június 14‑i 1408/71/EGK tanácsi rendelet értelmezése
                  – Az EK 17., EK 39. és EK 42. cikk értelmezése – Öregségi nyugellátás – A biztosítási időszakok összevonása – Az Európai Közösségek
                  közös biztosítási rendszerébe tartozás időszakának figyelmen kívül hagyása.
               
            Rendelkező rész
      Az EK 10. cikket az Európai Közösségek tisztviselőinek személyzeti szabályzatával összefüggésben úgy kell értelmezni, hogy
         ezzel ellentétes az olyan nemzeti szabályozás, amely nem teszi lehetővé egy uniós állampolgárnak az Unió egyik olyan intézményénél,
         mint az Európai Közösségek Bizottsága, vagy az Unió egyik olyan szervénél, mint a Gazdasági és Szociális Bizottság szolgálatában
         végzett munkával eltöltött évek figyelembevételét az öregségi nyugdíjra való jogosultság nemzeti jog szerinti megnyílása szempontjából,
         attól függetlenül, hogy az érintett személy előrehozott vagy nem előrehozott nyugdíjáról van‑e szó.